ફિલ્મમેકર વિવેક અગ્નિહોત્રી ઇન્ડિયાના દ્વિતીય પ્રાઇમ મિનિસ્ટર લાલ બહાદુર શાસ્ત્રીના રહસ્યમય સંજોગોમાં મૃત્યુ વિશે ફિલ્મ બનાવવા સજ્જ થઈ રહ્યા છે. તેઓ પણ કોઈ પોલિટિશિયન વિશે ફિલ્મ બનાવતી વખતે કેવા સંઘર્ષોનો સામનો કરવો પડે છે એ સારી રીતે જાણે છે. અગ્નિહોત્રી કહે છે કે, ‘પોલિટિકલ આઇકોન્સ વિશે ફિલ્મ્સ બનાવવી એ લગભગ અશક્ય છે. કેમ કે, આપણી પાસે પૂરતું રિસર્ચ મટિરિયલ નથી. ગવર્નમેન્ટ એજન્સીઝ સહકાર આપતી નથી અને સ્ટાર્સ આવાં કૅરૅક્ટર્સ પ્લે કરવા તૈયાર થતા નથી. કેમ કે, એના માટે લુક ચેન્જ કરવો પડે છે, ખૂબ રિસર્ચ કરવું પડે છે અને કૅરૅક્ટરનો અભ્યાસ કરવો પડે છે અને ખૂબ જ ડેડિકેટેડ રહેવું પડે છે.